Игнатьев Сидор Игнатьевич

Игнатьев Сидор Игнатьевич (1877, нарăс, 2, Йĕкĕрвар ялĕ (халĕ Чăваш Енĕн Çĕрпӳ районĕ, Шупашкар уесĕ, Хусан кĕпĕрни) - 1917, çĕртме, 9, Вилен кĕпĕрни, Пĕрремĕш Тĕнче вăрçи) — «Хыпар» хаçат редакторĕ, журналист тата публицист Чувашская энциклопедия.

Пурнăçĕ
1877 çулта Шупашкар уесĕнчи Йĕкĕрвар ялĕнче (халĕ Чăваш Енĕн Çĕрпӳ районĕ) 1977 çулта çуралнă. Хусанти учительсен институтĕнче пĕлӳ илнĕ. Элĕкри И. Я. Яковлев ячĕллĕ вăтам шкулта ĕçленĕ. «Хыпара» пырас умĕн Хусанти 4 класлă училищинче вĕрентнĕ.

«Хыпар» хаçат редакторĕ
Малтанхи редакторсем пекех, С. Игнатьев — пултаруллă журналист тата публицист.  Хаçат урăх çын аллине куçсан, йăлана кĕнĕ   йĕркепе, çĕнĕ редактор кĕпĕрнаттăра хăйĕн программипе паллаштарнă. Кĕпĕрнаттăр ăна ырласа йышăннă. С. Игнатьевăн редактор ĕç-хĕлĕ нумая тăсăлман. Вăл алă пуснă пур номерте те — полицин чунсăр ĕçченĕсене, хуралçăсене, жандармсене критиклесе çырнă çивĕч материалсем тухнă. Тĕслĕхрен, 3-мĕш редактор кăларнă пĕрремĕш номертех (1906 çулхи çурла  уйăхĕн  20-мĕшĕ) — пысăк шрифтпа калăпланă редакци материалĕ. Унта Шупашкар уесĕнче хресченсен пăлхавне хутшăннă 60 чăваша ареслени çинчен пĕлтернĕ.

Сидор Игнатьевăн çакăн пек çивĕч критикине тӳре таврашĕ асăрхамасăр тăма пултарайман.  1906 çулхи юпа уйăхĕн 29-мĕшĕнчи 43-мĕш номере полици арестленĕ. Тепĕр кунне хăйне те хула театрĕнченех тĕрмене тытса хупнă.

Ют çĕршыври пурнăç
Суд Сидор Игнатьева эсерсен партийĕпе çыхăну тытнăшăн айăплать, пилĕк çуллăха ссылкăна ямалла тăвать. Каярахпа ют çĕршыва кăларса яраççĕ. 1907-1910 çулсенче вăл Францире пурăнать, тĕрлĕ университетра вĕренсе пĕлĕвне малалла ӳстерет, французла тата нимĕçле лайăх калаçма хăнăхса çитет, пĕрлĕх пурнăçне хутшăнать. Сăмахран, чи лайăх сочиненисен конкурсĕнче вăл «Приз» ятлă сумлă премие тивĕçет.

Раççее таврăнни
1910 çулта Раççее таврăнать. Сидор Игнатьев хăйĕн пурнăçĕнчи тĕп çул-йĕре суйласа илет — çар училищине вĕренме кĕрет. 1916 çулта ăна пĕтерсе прапорщик пулса тăрать. Çакă паллă: Сидор Игнатьев пĕрремĕш тĕнче вăрçине хутшăннă. Кĕçĕн поручика, рота командирне фронтри хаюлăхпа паттăрлăхшăн Георгий хĕресĕпе тăватă хут чысланă. 

1917 çулхи утă уйăхĕн 9-мĕшĕнче вăл Вилен кĕпĕрнинче, çапăçу хирĕнче паттăрсен вилĕмĕпе пуçне хунă.

 Асăрхавсем 

Категори:«Хыпар» редакторĕсем
Категори:Пайăр çынсем, алфавитпа
Категори:Çыравçăсем, алфавитпа
Категори:ССРП çыравçисем
Категори:Раççей çыравçисем
Категори:Чăваш сăвăçисем
Категори:Чăваш Енĕн паллă çыннисем
Категори:1877 çулта çуралнисем
Категори:Нарăсăн 2-мĕшĕнче çуралнисем
Категори:1917 çулта вилнисем
Категори:Çĕртмен 9-мĕшĕнче вилнисем
Категори:Пĕрлĕх ĕçченĕсем
Категори:Политика ĕçченĕсем
Категори:Пайăр çынсем:Çĕрпӳ районĕ
Категори:Хаçат редакторĕсем